Document ID: 32012D0324

ΑΠΌΦΑΣΗ 2012/324/ΚΕΠΠΑ ΤΟΥ ΣΥΜΒΟΥΛΊΟΥ
της 25ης Ιουνίου 2012
σχετικά με την τροποποίηση και παράταση της απόφασης 2010/784/ΚΕΠΠΑ για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
Εκτιμώντας τα ακόλουθα:
(1)
Στις 14 Νοεμβρίου 2005, το Συμβούλιο υιοθέτησε την κοινή δράση 2005/797/ΚΕΠΠΑ για την αστυνομική αποστολή της Ευρωπαϊκής Ένωσης για τα παλαιστινιακά εδάφη (1) (EUPOL COPPS), η οποία παρατάθηκε για τελευταία φορά με την απόφαση 2009/955/ΚΕΠΠΑ του Συμβουλίου (2) και έληξε στις 31 Δεκεμβρίου 2010.
(2)
Στις 17 Δεκεμβρίου 2010, το Συμβούλιο εξέδωσε την απόφαση 2010/784/ΚΕΠΠΑ (3) με την οποία συνεχίστηκε η EUPOL COPPS από 1ης Ιανουαρίου 2011 και η οποία τροποποιήθηκε για τελευταία φορά με την απόφαση 2011/858/ΚΕΠΠΑ (4). Η απόφαση 2010/784/ΚΕΠΠΑ λήγει στις 30 Ιουνίου 2012.
(3)
Στις 4 Μαΐου 2012, η Επιτροπή Πολιτικής και Ασφάλειας (ΕΠΑ) συνέστησε την παράταση της EUPOL COPPS έως τις 30 Ιουνίου 2013.
(4)
Η EUPOL COPPS θα πρέπει να παραταθεί περαιτέρω, από την 1η Ιουλίου 2012 μέχρι τις 30 Ιουνίου 2013 βάσει της τρέχουσας εντολής.
(5)
Είναι επίσης αναγκαίο να καθορισθεί το ποσό δημοσιονομικής αναφοράς για την κάλυψη των δαπανών που συνδέονται με την EUPOL COPPS για την περίοδο από 1ης Ιουλίου 2012 έως τις 30 Ιουνίου 2013.
(6)
Η EUPOL COPPS θα διεξάγεται σε περιστάσεις που μπορεί να επιδεινωθούν και να παρεμποδίσουν την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης για την Ευρωπαϊκή Ένωση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2010/784/ΚΕΠΠΑ τροποποιείται ως εξής:
1)
Στο άρθρο 13 παράγραφος 1 προστίθεται το ακόλουθο εδάφιο:
«Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUPOL COPPS για την περίοδο από 1ης Ιουλίου 2012 έως τις 30 Ιουνίου 2013 ανέρχεται σε 9 330 000 EUR.»,
2)
Στο άρθρο 16, το δεύτερο εδάφιο αντικαθίσταται από το ακόλουθο κείμενο:
«Λήγει στις 30 Ιουνίου 2013.».
Άρθρο 2
Η παρούσα απόφαση αρχίζει να ισχύει την ημέρα της έκδοσής της.
Εφαρμόζεται από την 1η Ιουλίου 2012.
Λουξεμβούργο, 25 Ιουνίου 2012.

Labels: 18
15